"Re itse se fa moithuti a kgona go : bontsha temogo e e tseneletseng ya tiriso ya puo mo mabakeng a ditlhagiso tsa molomo : dirisa le go tlhatlhoba setaele , le rejista go ya ka maitlhomo , baamogedi ba tshedimosetso le bokao ; lemoga , tlhaloganya , le go kgatlhegela ditsela tse di farologaneng tsa go dirisa puo ; lemoga le go dirisa mefuta ya dithekeniki tsa puo ya tlhotlheletso ; farologanya magareng ga dintlha le dikakanyo mme a fe bosupi fela fa go tlhokega ; dirisa tshwetso e e ikaegileng ka mabaka le dikatlholo a be a tshegetsa ka bopaki jo bo tlhotlheletsang ; tlhalosa ka mo bokao bo ka fosagatswang ka teng ka go akaretsa kgotsa go tlogela tshedimosetso nngwe ka bomo ; lemoga le go tlhatlhoba mekgwa ya tiriso ya puo jaaka puo ya setegeniki le mafoko a a dirisiwang ke batho ba ditiro tse di rileng ; tlhalosa kgolagano fa gare ga puo le setso le puo le thata ya go dira sengwe ; lemoga le go gwetlha puo ya maikutlo le ya tlhotlheletso , go tsaya letlhakore , go fetsa mogopolo ka sengwe / mongwe le go naganela ntlheng e le nngwe jaaka go gasagasa kgang le go phasalatsa . "